**Երևանի Սիրահարների այգի,** առաջին և միակ ճապոնական այգին է Հայաստանում, որը գտնվում է Երևանի Արաբկիր համայնքում։ Այգու տարածքում է գտնվում նաև Երևանի մետրոպոլիտենի «Մարշալ Բաղրամյան» կայարանը։ Սովորական օրերին այգին ունենում է 400-500 այցելու։

Պողոսյան պարտեզները հանդիսանում է Երևանի Սիրահարների այգու շահագործող կազմակերպությունը, իսկ այգու բարեկարգումը և շահագործումն իրականացվում է Ալբերտ Պողոսյանի նախաձեռնությամբ՝ Պողոսյան հիմնադրամի միջոցով։ Այգին տնօրինում է ճարտարապետ Սարհատ Պետրոսյանը։ Այգում աշխատում է նաև Աչաջուր սրճարանը, որից ստացած ամբողջ շահույթը տրամադրվում է այգու ծախսերի հոգալուն։

Պատմություն
-----------

Այգին գոյություն է ունեցել դեռևս 18-րդ դարից, և կոչվել՝ «**Կոզեռնի այգիներ**». այն ժամանակ էլ տնկվել են այգու ծառերի մեծ մասը։ 1949 թվականին ռուս բանաստեղծ Ալեքսանդր Պուշկինի ծննդյան 150 ամյակի շնորհիվ, այգին անվանվում է **Պուշկինի այգի**, իսկ 1970 թվականին այգին և նրան կից պողոտան (այժմյան և նախկինում էլ Մարշալ Բաղրամյան) վերանվանվում է **Բարեկամության**՝ խորհրդային ժողովուրդների «եղբայրությունը» նշանավորելու համար։

Հայաստանի անկախությունից հետո, 1995 թվականին Երևանի պատգամավորների խորհրդի որոշմամբ այգին վերանվանվում է Երևանի Սիրահարների այգի։ Այդ անվանումը գալիս է Դեմիրճյան փողոցի ժողովրդական անվանումից։

2007 թվականին այգին վերակառուցվում է որպես ճապոնական այգի և Պողոսյան այգիների մաս կազմում։ Վերակառուցման նախագիծը իրականացվոմ է շվեյցարաբնակ լանդշաֆտային ճարտարապետ, ճապոնական և արևելյան պարտեզների մասին բազմաթիվ աշխատությունների հեղինակ Պիեռ Ռամբախի կողմից, ով մեկուկես տարվա ուսումնասիրությունից հետո կատարում է էսքիզ, որն արժանանում է Երևանի քաղաքապետարանի հավանությանը։

Պատկերասրահ
-----------

* Ծաղիկներ Սիրահարների զբոսայգումԾաղիկներ Սիրահարների զբոսայգում
* Երևանի Սիրահարների զբոսայգի լճակն ու Աչաջուր սրճարանըԵրևանի Սիրահարների զբոսայգի լճակն ու Աչաջուր սրճարանը
* Գևորգ Էմինի արձանը Երևանի Սիրահարների զբոսայգումԳևորգ Էմինի արձանը Երևանի Սիրահարների զբոսայգում
* Ծաղկած ծառ Սիրահարների այգումԾաղկած ծառ Սիրահարների այգում

Աղբյուրներ
----------

1. 1 2  «Պողոսյան պարտեզներ. Պատմությունը»։ Վերցված է 2011 թ․ օգոստոսի 23–ին
2. ↑  «Անկախ.քոմ՝ Սիրահարների այգում շարունակվում են մանկական ձմեռային խաղերն ու յուրօրինակ տոնածառերի ցուցադրությունը» (չաշխատող հղում)
3. ↑  «Տաքսիներ.քոմ՝ Պողոսյան պարտեզներ»։ Վերցված է 2011 թ․ օգոստոսի 23–ին (չաշխատող հղում)

Արտաքին հղումներ
----------------

* Երևանի Սիրահարների այգու պաշտոնական կայք
* Աչաջուրի պաշտոնական կայք
* Աչաջուրը պաշտոնական էջը Reservin.am ամրագրման համակարգում

|  |  |  |  |  |  |
| --- | --- | --- | --- | --- | --- |
| 

| * դ
* ք
* խ
Երևանի զբոսայգիներ |
| --- |
|  |
|  Անգլիական այգի  • Արթուր Կարապետյանի անվան պուրակ  • Բուենոս Այրեսի այգի  • Դալմայի այգիներ  • Դավիթ Անհաղթի անվան զբոսայգի  • Երևանի 2800-ամյակի այգի  • Երևանի մանկական երկաթուղի  • Թաթուլ Կրպեյանի անվան զբոսայգի  • Թումանյանի անվան այգի  • Լիոնի այգի  • Կոմիտասի անվան զբոսայգի  • Կոմիտասի անվան պանթեոն  • Կոմիտասի անվան պուրակ  • Հաղթանակի զբոսայգի  • Մայրության զբոսայգի  • Մանկական այգի  • Մարտիրոս Սարյանի անվան պուրակ  • Մոսկովյան պուրակ  • Նանսենի անվան այգի  • Նոր Արաբկիր  • Շահումյանի անվան պուրակ  • Չինարի պուրակ  • Պարույր Սևակի անվան պուրակ  • Սիրահարների այգի  • Սուրեն Նազարյանի անվան պուրակ  • Վահան Զատիկյանի անվան այգի  • Օղակաձև զբոսայգի
 |
|  |
| Պորտալ:Երևան |

 |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սիրահարների այգի** կատեգորիայում։ |